
IKEA vásárlóinak tipizálása termékmenedzsment eszközökkel

Először az IKEA-effektus jelenségét mutatom be, ami tulajdonképpen egy kognitív zavar. A primer kérdőíves kutatásom is megerősítette a jelenség létezését.
Ezután az IKEA vásárlók tipizálásával foglalkozom. Az első kérdőíves kutatásom célja az IKEA vásárlók fogyasztói magatartás alapján történő típusainak feltárása volt. Szekunder kutatás alapján meghatározott öt fő típusból – megfontolt, impulzív, öntudatos, határozott és határozatlan - három típus jelent ment az IKEA fogyasztói körében: az öntudatos, a határozott és a határozatlan. Kutatásom alapján az IKEA vásárlói legnagyobb arányban az öntudatos vásárlók közül kerülnek ki. A típusok feltárása után ezek részletezése következet.A második kérdőíves kutatásom típusok mélyebb megértésére és feltárására irányult. 
Végül pedig két fókuszcsoport segítségével mélyítettem el a vásárlók megismerését, mely az IKEA-val kapcsolatban álló véleményekre, legfőképpen a motivációkra és igényekre terjed ki. 
Az általam létrehozott négy perszóna az IKEA-ban való vásárlás szerinti tényezők mentén térképezi fel a vásárlóit.
A két kérdőív, valamint a két fókuszcsoport a dolgozatom lezárásaként szereplő fejlesztési javaslatok alapját képezik. Fejlesztésként elsősorban az általános fontossági szempontok elégedettsége játszott nagy szerepet, melyet maguk a fókuszcsoport tagjai határoztak meg. 



